stanford-oval/wikipedia huggingface dataset:
Meho Kodro

| 0 | 1 | 2 |
| --- | --- | --- |

Henkilötiedot
Koko nimi: Mehmet Kodro
Syntymäaika: 12. tammikuuta 1967 (ikä 57)
Syntymäpaikka: Mostar, Jugoslavia
Seura
Seura:  Servette FC
Tehtävä: Päävalmentaja
Seurat
| Vuodet | Seura | O (M) |
| 1985–1991 1991–1995 1995–1996 1996–1999 1999–2000 2000–2001 |  FK Velez Mostar  Real Sociedad  FC Barcelona  CD Tenerife  Deportivo Alavés  Maccabi Tel Aviv FC | 129(48) 129(73) 32(9) 72(18) 30(5) 9(1) |
Maajoukkue
| 1991–1992 1996–2000 |  Jugoslavia  Bosnia ja Hertsegovina | 2(0) 13(3) |
Valmennusura
2006 2008 2008–2010 2010–2013 2014–2015 2016–2018:  Real Sociedad (apuv.)  Bosnia ja Hertsegovina  Real Sociedad Juniorit  Real Sociedad B  FK Sarajevo  Servette FC
 Seurajoukkueuran tilastot kattavat vain kansalliset sarjat.
Meho Kodro (s. 12. tammikuuta 1967) on bosnialainen jalkapallovalmentaja ja entinen hyökkääjä. Joulukuusta 2016 vuoteen 2018 hän toimi sveitsiläisen Servetten päävalmentajana.
Ura pelaajana

Pitkänhuiskea Kodro tuli urallaan tunnetuksi loistavasta tekniikastaan ja hyvistä laukauksistaan. Pituutensa ansiosta hän oli myös vahva pääpelaaja. Hän aloitti uransa FK Velez Mostarin joukkueessa. Hän kerkesi pelata joukkueen paidassa 129 ottelua kunnes muutti Jugoslavian hajoamissotien alettua Espanjaan. Hän pelasi baskiseura Real Sociedadissa neljän kauden ajan ja nousi tunnetuksi hyökkääjäksi Espanjassa. Kaudella 1994–95 Kodro oli Primera Divisiónin toiseksi paras maalintekijä iskettyään 25 maalia 35 ottelussa.
1995 Kodro siirtyi FC Barcelonaan. Hän ei kuitenkaan sopeutunut katalonialaisseuraan ja loukkaantumiset pahensivat Kodron tilannetta. Vaikka hänelle kertyikin 32 ottelua kauden aikana syntyi maaleja vain yhdeksän. Päävalmentaja Johan Cruijffin potkujen jälkeen myös Kodro jätti Barcelonan kauden 1995–96 päätyttyä ja suuntasi CD Tenerifeen. Vaikka Kodro sai säännöllisesti peliaikaa uudessa seurassan oli hän kaukana Sociedadin huippuvuosistaan.
Kaudella 1999–2000 Kodro pelasi Deportivo Alavésissa, mutta onnistui tekemään vain viisi maalia. Hän jätti kauden jälkeen Espanjan kentät ja siirtyi israelilaisseura Maccabi Tel Aviviin, jossa hän lopetti uransa kauden 2000–01 jälkeen.
Ura pelaajana > Meriitit pelaajana

Jugoslavian cup: 1986
Ura valmentajana

Kodro toimi kauden 2005–06 lopulla Real Sociedadin apuvalmentajana, mutta José Mari Bakeron saatua potkut ennen kauden 2006–07 alkua, myös Kodro jätti Sociedadin. Valmennusura sai todellisen alkunsa tammikuussa 2008, kun Kodro valittiin Bosnia ja Hertsegovinan jalkapallomaajoukkueen peräsimeen. Hän jätti valintaprosessissa taakseen muun muassa saksalaisvalmentaja Lothar Matthäusin. 17. toukokuuta samana vuonna kuitenkin ilmoitettiin, että Kodro saa lähteä joukkueesta, kun hän oli kieltäytynyt valmentamasta joukkuetta harjoitusmaaottelussa Irania vastaan.
Maajoukkuepestinsä jälkeen Kodro palasi Real Sociedadin organisaatioon juniorivalmentajaksi. Kesäkuussa 2010 hänestä tuli seuran reservijoukkueen päävalmentaja.  Kodron johdolla Sociedad pelasi kolme kautta Segunda División B:ssa sijoittuen keskikastiin sijoille 11–12. Kodro jätti joukkueen kauden 2012/13 jälkeen.
Syyskuussa 2014 Kodrosta tuli FK Sarajevon päävalmentaja. Kodro sai kuitenkin potkut jo huhtikuussa 2015 kun kautta oli jäljellä enää kahdeksan kierrosta. Sarajevo oli liigassa toisena, kaksi pistettä kärjen perässä.
Joulukuussa 2016 Kodrosta tuli Sveitsin Challenge Leaguessa pelanneen Servetten päävalmentaja.
Minuuttinovelli

Minuuttinovelli on proosamuotoinen lyhyt teksti, jonka voi lukea alusta loppuun yhdessä minuutissa. Minuuttinovellin kehitti unkarilainen István Örkény, jonka mukaan novellin voisi lukea sillä aikaa kun keittää löysiä kananmunia tai odottaa varatun puhelinnumeron vastaavan.
Mehmet Scholl

| 0 | 1 | 2 |
| --- | --- | --- |

Henkilötiedot
Syntymäaika: 16. lokakuuta 1970 (ikä 53)
Syntymäpaikka: Karlsruhe, Länsi-Saksa
Pelipaikka: keskikenttäpelaaja
Pituus: 177 senttimetriä
| Urheilijan ura> Seurat |
| --- | --- | --- | --- |
| Vuodet | Seura | Ottelut (Maalit) | Ottelut (Maalit) |
| 1989–1992 1992–2007 | Karlsruhe Bayern München Ura | 58 (11) 334 (87) 392 (98) | 58 (11) 334 (87) 392 (98) |
Maajoukkue
| 1991–1992 1992 1995–2002 | Saksa U-21 Saksan olympiajoukkue Saksa | 5 (3) 1 (0) 36 (8) | 5 (3) 1 (0) 36 (8) |
Valmennusura
2007–2009 2009–2010: Bayern München U-13 Bayern München II
 Seurajoukkueuran tilastot kattavat vain kansalliset sarjat.
Mehmet Tobias Scholl (s. 16. lokakuuta 1970) on saksalainen jalkapalloilija. Scholl tuli tunnetuksi pitkästä urastaan FC Bayern Münchenissä. Hän pelasi hyökkäävänä keskikenttäpelaajana.
Ura

Scholl aloitti ammattilaisuransa Karlsruher Sport Clubissa ja siirtyi Bayern Müncheniin jo vuonna 1992. Hän pelasi Bayern Münchenissä yhteensä 449 ottelua tehden 116 maalia (tilanne kauden 2005–2006 jälkeen).
Scholl on yksi Saksan Bundesliigan historian menestyksekkäimmistä pelaajista voitettuaan peräti kahdeksan liigamestaruutta, enemmän kuin kukaan muu pelaaja häntä ennen. Hän teki Bundesliiga-debyyttinsä Karlsruhen joukkueessa 21. huhtikuuta 1990 tullessaan kentälle 78. minuutilla vierasottelussa 1. FC Kölniä vastaan. Hän teki samassa ottelussa myös ensimmäisen Bundesliiga-maalinsa. Hän on tehnyt liigaurallaan 97 maalia (11 Karlsruhelle, 86 Bayernille) 378:ssa ottelussa (58 Karlsruhessa, 320 Bayernissa). Schollin vahvuuksina jalkapalloilijana on pidetty hänen kykyään tehdä peliä sekä hänen harhautus- ja vapaapotkutaitojaan. Vuoden 2001 alussa hänet äänestettiin vuoden 2000 parhaaksi pelaajaksi Bundesliigan ja Kakkosbundesliigan pelaajien äänestyksessä.
Scholl pelasi Saksan maajoukkueessa 36 ottelua vuosien 1995–2002 aikana ja teki niissä yhteensä kahdeksan maalia. Hän oli mukana maajoukkueessa myös Saksan voittaessa vuoden 1996 EM-kisat. Vuoden 2000 EM-kisoissa hän pelasi Saksan kaikissa kolmessa ottelussa tehden yhden maalin.
Scholl kärsi uransa aikana useista loukkaantumisista, mikä esti häntä vakiinnuttamasta paikkaansa maajoukkueessa ja pakotti hänet lopulta lopettamaan maajoukkueuransa ennen vuoden 2002 MM-kilpailuja. Scholl on yksi menestyksekkäimmistä saksalaisista jalkapalloilijoista, joka ei ole koskaan pelannut maailmanmestaruuskisoissa.
Scholl meni vuonna 1993 naimisiin Susanne Pfannendörferin kanssa. Heidän poikansa Lucas-Julian syntyi heinäkuussa 1996. Scholl ja hänen vaimonsa erosivat lokakuussa 1996 vain kolme kuukautta yhteisen lapsen syntymän jälkeen. Tällä hetkellä Scholl seurustelee Jessica-nimisen naisen kanssa, jonka kanssa hänellä on yksi yhteinen lapsi, helmikuussa 2006 syntynyt tytär Polli.
Mestaruudet

Bundesliiga (1994, 1997, 1999, 2000, 2001, 2003, 2005, 2006)
Mestarien liiga 2001
UEFA Cup 1996
Saksan Cup (1998, 2000, 2003, 2005)
Saksan Liigacup (1997, 1998, 1999, 2000, 2004)
Jalkapallon euroopanmestaruus 1996
Yksityiselämä

Scholl syntyi Karlsruhessa saksalaisen äidin ja turkkilaisen maahanmuuttajaisän lapsena. Hänen isänsä jätti perheen Mehmetin ollessa viisivuotias ja palasi Turkkiin. Kun hänen äitinsä meni myöhemmin naimisiin saksalaisen Hermann Schollin kanssa, Mehmetin alkuperäinen sukunimi, Yüksel, vaihdettiin hänen isäpuolensa sukunimeen Scholl.
Mexicana de Aviación

| Mexicana de Aviación |
| --- | --- |
 IATA: MX  –  ICAO: MXA 
Kutsukoodi:  MEXICANA
Perustettu:  1921
Lakkautettu:  2010
Laivaston koko:  64
Kohteiden määrä:  42
Solmukohdat:  México
Kotipaikka:  México, Meksiko
Kanta-asiakasohjelma:  Frecuenta
Allianssi:  Star Alliance (2001–2004) Oneworld (2009–2010)
Avainhenkilö(t):  Manuel Borja Chico
Yhtiön sivut:  www.mexicana.com
Mexicana Airbus A320-231.
Mexicana de Aviación (IATA: MX, ICAO: MXA) (myös: Mexicana) oli Meksikon toiseksi suurin lentoyhtiö Aeroméxicon jälkeen. Se oli perustettu vuonna 1921 ja oli maailman neljänneksi vanhin lentoyhtiö alankomaalaisen KLM:n, kolumbialaisen Aviancan ja australialaisen Qantasin jälkeen.
Mexicanalla oli reittikohteita Karibialla, Pohjois-, Keski- ja Etelä-Amerikassa.
Mexicana liittyi Star Allianceen vuonna 2001. Vuonna 2004 Mexicanan täytyi erota Star Alliancesta, koska se luopui code sharing -yhteistyöstä United Airlinesin kanssa aloittaakseen yhteistyön American Airlinesin kanssa. Huhtikuussa 2008 ilmoitettiin, että Mexicana liittyi Oneworld-allianssiin vuoden 2009 aikana. Tarkka liittymispäivä oli 10. marraskuuta 2009. Mexicana erosi Oneworldista elokuussa 2012, koska se lopetti toimintansa.
Epäonnistuttuaan uusissa rahoitusjärjestelyissä Mexicana lopetti lentotoiminnan 27. elokuuta 2010.
Laivasto

Yhtiön laivasto elokuussa 2010:
Boeing 767-300ER 2 kpl
Boeing 767-200ER 2 kpl
Airbus A320-200 30 kpl
Airbus A319-100 25 kpl
Airbus A318-100 10 kpl
Oneworldiin kuuluvat lentoyhtiöt
Alaska Airlines | American Airlines | British Airways | Cathay Pacific | Finnair | Iberia | Japan Airlines | Malaysia Airlines | Qantas | Qatar Airways | Royal Air Maroc | Royal Jordanian | S7 Airlines | SriLankan Airlines
Oneworld Connect: Fiji Airways
Entiset jäsenet: Aer Lingus | Air Berlin | Canadian Airlines | LATAM | Malév | Mexicana
Menneisyyden haamut

| Menneisyyden haamut> Merchant of Death |
| --- | --- |

Ohjaaja:  Yossi Wein
Käsikirjoittaja:   Danny Lerner  David Sparling 
Tuottaja:   Danny Lerner  Nicci Perrow  Raymond Storti 
Säveltäjä:  Serge Colbert
Kuvaaja:  Peter Belcher
Leikkaaja:  Felix Meyburgh Jr.
Pääosat:  Michael Paré
Valmistustiedot
Valmistusmaa:  Yhdysvallat
Tuotantoyhtiö:   Nu Image Films  Nu World Services 
Ensi-ilta:  1997
Kesto:  92 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Menneisyyden haamut (engl. Merchant of Death) on vuonna 1997 ensi-iltansa saanut yhdysvaltalainen toimintaelokuva, jonka ohjasi Yossi Wein ja käsikirjoittivat David Sparling, sekä Danny Lerner, joka oli myös mukana elokuvan tuottajana. Pääosaa esitti Michael Paré.
Juoni

23 vuotta sitten 6-vuotias nykyinen Portlandin poliisi Jim Randall näki vanhempiensa ja siskonsa murhan. Nyt Randall yrittää pysäyttää huumejengin, jota johtaa Panella, jonka palkkamurhaajat Velazquez ja Birch murhasivat Randallin perheen 23 vuotta sitten. Erään tehtävän aikana toinen poliisi keskeyttää Randallin pahat aikeet, jonka seurauksena hänen pomonsa Sam Washburn käskee Randallin psykiatriseen terapiaan. Randallin terapia istunnot johtavat muistojen virtaavan selkeämmin hänen mieleensä, jotka pian astuvat todelliseksi. Myöhemmin hän saa selville Washburnin olleen mukana juonessa ostaa Randallin perheen maatilan. Washburnin kuoleman jälkeen hänen vaimonsa antaa Randallille kansion, jonka jäljet johtavat Hyperion Export -yhtiön jäljille, jota johtaa kaupungin entinen pormestari Canning. Randall päättää kostaa perheensä murhaajille tietäen tarkalleen kenen perään mennä.
Näyttelijät

| 0 | 1 | 2 |
| --- | --- | --- |
|  Michael Paré  | … |  Jim Randell   |
|  Linda Hoffman  | … |  Maggie Winters   |
|  Simon Jones  | … |  Will 'Flash' Gordon   |
|  Justin Illusion  | … |  Walter   |
|  Anthony Fridjohn  | … |  Canning   |
|  Tony Caprari  | … |  Velazquez   |
|  Michael McGovern  | … |  Sam Washburn   |
|  Greg Melvill-Smith  | … |  Anthony Birch   |
|  Deon Stewardson  | … |  Harv Bennet   |
|  Frank Notaro  | … |  Panella   |
|  Frank Norton  | … |  Pope   |
|  Michael Brunner  | … |  Jim Randell 6-vuotiaana   |
Julkaisut

Elokuva julkaistiin DVD:lle Yhdysvalloissa 31. toukokuuta 2005.
Maukka Siirala

Mauri ”Maukka” Mikael Reinonpoika Siirala (7. huhtikuuta 1954 Helsinki – 20. helmikuuta 2023 Helsinki) oli suomalainen äänisuunnittelija ja muusikko. Siirala soitti 1970- ja 1980-luvuilla bassoa useissa suomalaisissa kokoonpanoissa kuten Harri Saksalan ja Muskan yhtyeissä, Dave Lindholmin Pen Lee -yhtyeessä ja Albert Järvisen soolokokoonpanoissa. Keikkailun lisäksi Siirala soitti muun muassa Freemanin, Ile Kallion, Kojon ja Riki Sorsan levytyksillä. 1980-luvun lopulla Siirala siirtyi muusikosta ääniteknikoksi erityisesti teatterimaailmaan. Hän työskenteli päämiksaajana UMO Jazz Orchestralle ja Imatra Big Band Festivalille sekä useiden jazzyhtyeiden keikoilla eri puolella maailmaa. Eläkkeelle Siirala jäi Helsingin Kaupunginteatterista vuonna 2017.
Siirala menehtyi 68-vuotiaana nopeasti edenneeseen vakavaan sairauteen. Hänet on haudattu Hietaniemen hautausmaalle.
Yhtyeitä

Harri Saksala & Nälkä
Syndikaatti
Muska Babitzin
Pen Lee: Catlook Gypsies, Nouveau
Pera & Dogs: DogFood, Radiator
Riki Sorsa: Desert of Love
Quips
Ryhmäteatteri Zloty Burlesgue -85
Albert Järvinen & Bronx
Äänimestarina ja suunnittelijana

Ms-Audiotron freelance -84--88,  vakinaisena työntekijänä -88--90,
Stoa, vastaava äänimestari -91,
Kanneltalon äänilaitteiston hankinnat -93 sekä äänisuunnittelijana -92--94.
Malmitalon äänilaitteiston hankinnat-94 sekä äänisuunnittelijana -94--98,
T:mi Maukasta Musiikkia -98
Kiasma, äänimestari Kiasma-teatteri -98--00.
Helsingin Kaupunginteatteri, suunnitteleva äänimestari -01--17,
Orkesterimiksaus Cabaret -01,
Äänisuunnittelu Puntilan isäntä -01,
Äänisuunnittelu Porvari aatelismiehenä -02,
Orkesterimiksaus Grease -02,
Äänisuunnittelu Risto Räppääjä -02,
Äänisuunnittelu Stand By Me -03,
Äänisuunnittelu Viattomuuden Loppu -03,
Äänisuunnittelu Ateljee -03,
Äänisuunnittelu Omaksi Kuvakseen -04,
Äänisuunnittelu Ne Kahdeksan Valittua -05,
Äänisuunnittelu Tiimi -05,
Äänisuunnittelu Väärennetty Morsian -06,
Äänisuunnittelu Manillaköysi -07,
Äänisuunnittelu Geneve -07,
Äänisuunnittelu Beljakovin Talvi-07,
Äänisuunnittelu Ivanov -08,
Äänisuunnittelu Rock`Roll -08,
Äänisuunnittelu Koljatti -10,
Äänisuunnittelu Yökyöpelit -11,
Äänisuunnittelu Meidän Poika -11,
Äänisuunnittelu Tanssiaiset -12,
Äänisuunnittelu Armi -12,
Äänisuunnittelu Onneli ja Anneli -13,
Äänisuunnittelu Vielä Ehtii -13,
Äänisuunnittelu Vanja Eno -14,
Äänisuunnittelu Sotkuinen Kerttu-14
Äänisuunnittelu Juicy -15
Äänisuunnittelu Onnellinen Veli 15
Äänisuunnittelu Kaktuksenkukka -16
Äänisuunnittelu Atomiaatos -16
Äänisuunnittelu Komisaario Palmu -16
Äänisuunnittelu Taju -16
Äänisuunnittelu Rakastetaan -17
Äänisuunnittelu Palkkamurhaajan painajinen -17
Äänisuunnittelu Hansu ja Pirre -17
UIT:n kesäesitysten miksaus -88--90,
Lieksan Vaskiviikot telttatapahtuman äänentoisto ja miksaus -97--99,
Imatra Big Band Festivaalin telttatapahtumien miksaus -88--2013,
Kainuun Jazz Kevät äänilaitteiston suunnittelu ja miksaus -91--­01,
Kuoroteos Perfect Harmony Helsinki, Kuopio, Pori (Heikki Sarmanto) -92,
Äänimaailman suunnittelu ja toteutus Teatteri Feeniks: Hyppäävä hiiri -95,
Äänilaitekonsultti Oulunkylän Pop&Jazz Konservatorio -95,
Pori Jazz -97, Jukka Linkola EQ, Woody Herman Orchestra, Frank Foster Orchestra
Ylläs-Jazz -97--99,
Kerava-Jazz -98,-99,
Kirkko Soikoon-99,
Jyväskylä Jazz-Summer -99--06,
Äänilaitekonsultti Ravintola On The Rock´s -01,
Äänilaitteiston suunnittelu Kulttuurikeskus Caisa-02,
Äänisuunnittelu Teatteri Satakieli, Kylän Komeimmat Kumpareet -03,
Äänilaitekonsultti Imatran Karelia-sali -03,
Äänilaitekonsultti käyttöopastus Ravintola Rymy-Eetu -08
LadySummerTime kansainvälinen jazz-laulukilpailu Aulanko H:linna -06-07
Päämiksaaja UMO BigBand -95-96 sekä -01--08,
Suomen Valo-ja Äänisuunnittelijoiden liiton hallituksessa -01-08
Freelance  miksauksia Musiikkiteatteri Kapsäkki -00 -->
Freelance miksauksia KOKO-JazzClub -13 -->
Vierailuja ulkomailla miksaajana

Hyppäävä hiiri Norwich Englanti -96, Australia -97,
Tommi Kitti & Nada Cervantino -festivaali Meksiko -96,
Eero Hämeenniemi & Nada Wiesbaden Saksa -97,
Jukka Linkola & EQ  Kööpenhamina, Odense, Färsaaret -97,
Kenneth Kvanström: Split  Vision Israel -00.
Kaija  Saariaho: Unien kieliopista Oslo -00, Pariisi -01,
UMO Cannes -07
UMO Pariisi -08
Helsingin Kaupunginteatteri, Ivanov, Maly teatteri Moskova -10
Kuolema työssä - DEATH AT WORK Moskova Teatr Praktika -18
Mineralin piirikunta (Colorado)

Mineralin piirikunta (engl. Mineral County) on Yhdysvaltojen Coloradon osavaltiossa sijaitseva piirikunta. Sen väkiluku oli 769 vuonna 2019. Piirikunnan hallintokeskus on Creeden kaupunki. Piirikunta on perustettu 27. maaliskuuta 1893.
Aiheesta muualla

Kuvia tai muita tiedostoja aiheesta Mineralin piirikunta (Colorado) Wikimedia Commonsissa
Mexican Summer

| Mexican Summer |
| --- | --- |
Perustettu:  2008
Tyylilajit:  indie rock, indie pop, psykedeelinen rock, punk rock, shoegaze, metal, experimental
Kotimaa:  Yhdysvallat
Sijainti:  Brooklyn, New York
Kotisivu
Infobox OKNimi-testi OK: 
Mexican Summer on yhdysvaltalainen itsenäinen levy-yhtiö, jonka Kemado Records perusti vuonna 2008. He toimivat Brooklynistä, New Yorkista.
Artisteja ja yhtyeitä

Andrew Graham & Swarming Branch
Allah-Las
Apache Dropout
Ariel Pink's Haunted Graffiti
Ashrae Fax
Beaches
Best Coast
BI
Bipolar Bear
Black Moth Super Rainbow
Bobb Trimble
Brain Idea
Campfires
Cold Showers
Connan Mockasin
Date Palms
Dimples
Dunes
Dungen
Eddy Current Suppression Ring
Farmer Dave Scher
Ford & Lopatin
Fraction
Gauntlet Hair
Golden Triangle
GR
Greg Ashley
Happy Jawbone Family Band
Headdress
Home Blitz
Jacuzzi Boys
John Carpenter
Jorge Elbrecht
Kurt Vile
Lace Curtain
Lansing-Dreiden
Light Asylum
Lilacs & Champagne
Linda Perhacs
Little Girls
Lucky Luke
Marissa Nadler
Michael Angelo
Mike Wexler
Mood Rings
Nachtmystium
Nite Jewel
No Joy
Part Time
Peaking Lights
Pink Playground
Purling Hiss
Puro Instinct
Quilt
Radio People
Ramases
Real Estate
Robert Lester Folsom
Soldiers of Fortune
Spectral Park
Steve Moore
Tamaryn
Teams vs Star Slinger
Terrible Truths
The Alps
The Amazing
The Bitters
The Black Ryder
The Fresh & Onlys
The Mantles
The Miracles Club
The Orkustra
The Samps
The Soft Pack
The Tallest Man On Earth
The Vacant Lots
The Young
TK Webb
Travis Bretzer
Turning Shrines
Valet
VietNam
Viva L'American Death Ray Music
Washed Out
Weekend
Weyes Blood
Wooden Shjips
Woodsman
Xander Duell
Young Prisms
Michael Bishop

| Michael Bishop> Henkilötiedot |
| --- | --- |
Koko nimi:  Michael Lawson Bishop
Syntynyt: 12. marraskuuta 1945 Lincoln, Nebraska, Yhdysvallat
Kuollut: 13. marraskuuta 2023 (78 vuotta)
Ammatti:  kirjailija, opettaja
Kirjailija
Tuotannon kieli: englanti
Tyylilajit:  tieteiskirjallisuus, fantasia
Aiheesta muualla
www.michaelbishop-writer.com
Löydä lisää kirjailijoitaKirjallisuuden teemasivulta
Michael Bishop (12. marraskuuta 1945 Lincoln, Nebraska, Yhdysvallat – 13. marraskuuta 2023) oli yhdysvaltalainen tieteis- ja fantasiakirjailija. Hän teoksiaan palkittiin muun muassa Nebula- ja Locus-palkinnoilla.
Elämä

Bishop syntyi Lincolnissa Nebraskassa 1945. Hänen isänsä työskenteli Yhdysvaltain ilmavoimissa, minkä vuoksi Bishopin perhe muutti usein hänen lapsuudessaan ja vietti myöhemmin vanhempiensa eron jälkeen kesiä isänsä kanssa eri puolilla maailmaa. Bishop opiskeli englantia Georgian yliopistosta, josta hän valmistui kandidaatiksi 1967 ja maisteriksi 1968. Hän työskenteli opettajana Coloradossa neljä vuotta kunnes palasi Georgian yliopiston englannin laitokselle ohjaajaksi 1972. Muutamaa vuotta myöhemmin hän jätti työnsä keskittyäkseen täyspäiväisesti kirjoittamiseen.
Bishop oli naimisissa. Hän sai vaimonsa Jerin kanssa kaksi lasta – tyttären Stephanien ja pojan Jamien. Jamie työskenteli saksan opettajana Virgia Techissä ja hän oli yksi Virginia Techin verilöylyssä kuolleista. Lapsensa kuoleman jälkeen Bishop taisteli vaimonsa kanssa aserajoitusten lisäämisen puolesta.
Bishop siirrettiin kesäkuussa 2023 saattohoitokotiin, ja hän kuoli marraskuussa.
Teokset

Bishopin ensimmäinen novelli, Piñon Fall, julkaistiin 1970. Sen jälkeen Bishop kirjoittanut lukuisia romaaneja ja lyhyempiä tarinoita, joita on julkaistu useissa merkittävissä lehdissä, esimerkiksi Asimov's Science Fiction-, Galaxy Science Fiction- ja Best American Short Stories -lehdissä, ja kokoelmateoksissa. Bishop on kirjoittanut pääasiassa tieteis- ja fantasiakirjallisuutta, joihin punoutuu usein satiiria, komediaa ja politiikkaa.
Bishopin yksi tunnetuimmista romaaneista, No Enemy But Time (1982), on palkittu Nebula-palkinnolla ja Brittle Innings (1994) sai Locus-palkinnon. Lisäksi hänen romaanejaan on ollut ehdolla muun muassa Hugo-, Campbell-, World Fantasy- ja Arthur C. Clarke -palkinnon saajaksi. Hänen lyhyemmistä teoksistaan The Quickening sai parhaan pitkän novellin Nebula-palkinnon 1981 ja The Pile palkittiin parhaana novellina Shirley Jackson -palkinnolla 2008. Lisäksi Bishop on saanut tarinoistaan kolme muuta Locus-palkintoa ja hänen lyhyet kirjoituksensa ovat olleet ehdolla lukuisia kertoja muun muassa Nebula- ja Hugo-palkinnoille.
Bishop valittiin Georgian kirjailijoiden Hall of Fameen 2018.
Mauritiuksenluhtakana

| Mauritiuksenluhtakana |
| --- | --- |

Uhanalaisuusluokitus
 Hävinnyt  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Kurkilinnut Gruiformes
Heimo::  Rantakanat Rallidae
Suku::  Aphanapteryx
Laji::  bonasia
Kaksiosainen nimi
 Aphanapteryx bonasia  (Selys, 1848) 
Katso myös
   Mauritiuksenluhtakana Commonsissa 
Infobox OKNimi-testi OKIUCN-testi OK: 
Mauritiuksenluhtakana (Aphanapteryx bonasia) on sukupuuttoon kuollut lintu, joka pesi vain Mauritiuksen saarella. Ulkonäöltään lintu muistutti Uudessa-Seelannissa pesivää kiiviä.
Ulkonäkö

Mauritiuksenluhtakana tunnetaan ainoastaan monista löytyneistä luista, piirroksista ja kirjallisista kuvauksista. Näiden perusteella mauritiuksenluhtakana oli lentokyvytön lintu ja hieman kanaa kookkaampi, noin 50 senttimetriä. Sen höyhenpeite oli kauttaaltaan punaisenruskea ja höyhenet olivat untuvaisia. Mauritiuksenluhtakanan pyrstö ei ollut näkyvissä ja siivet lähes katosivat höyhenpeitteeseen. Sillä oli pitkä, hieman kaartuva ja ruskea nokka, ja muihin luhtakanoihin verrattuna pitkät jalat. Kaiken kaikkiaan mauritiuksenluhtakana muistutti enemmän kiiviä kuin luhtakanaa.
Kuvaukset historiassa

Mauritiuksenluhtakana mainitaan lähes jokaisessa Mauritiusta koskevassa raportissa vuodesta 1602 lähtien. Linnusta annetut yksityiskohdat ovat kuitenkin toistamista eivätkä ne juuri valaise linnun historiaa. Kirjoittajat keskittyivät lähinnä kuvaamaan, miten helppoa lintu oli saada kiinni eri metsästystekniikoilla ja miten paahdettua mauritiuksenluhatakanaa pidettiin hyvänä sianlihan korvikkeena. Suurin osa linnun ulkonäköä koskevasta tiedosta tulee Joris Hoefnagelin maalauksista, jotka perustuvat Rudolf II:n eläintarhassa vuoden 1600 tietämillä eläneeseen lintuun. Mauritiuksenluhtakanaa muistuttava lintu kuvataan myös Francesco Bassano nuoremman maalauksessa Arca di Noè (”Nooan arkki”). Bassano kuitenkin kuoli ennen Alankomaiden siirtomaa-aikaa, joka alkoi Mauritiuksella vuonna 1598. Näin ollen maalauksen linnun alkuperä on jäänyt mysteeriksi. Roelant Saveryn kolmessa 1620-luvun dodomaalauksessa on ilmeisesti mauritiuksenluhtakanan varsin karkea kuvaus. Lisäksi Mauritiuksen saarella on neljä asukkaiden tekemää enemmän tai vähemmän tarkkaa kuvaa linnusta.